
Linnavara- ja Majandusameti nõuete üleandmine

Linna Arenduse ja Ökonoomika Ametile
1. Asjaolud ja menetluse käik
Narva linna omandis oleva Narva Jäätmekäitluskeskuse ekspluateerimiseks asutati Osaühing Narva Jäätmekäitluskeskus, milles osalevad Narva Linnavolikogu 26.01.2007 otsuse nr 66 alusel Narva linn ja AS UIKALA PRÜGILA. Osaühingu Narva Jäätmekäitluskeskus asutamisel otsustati, et osakapitali suurus on 300 000 krooni, millest Narva linna osa nimiväärtus - 285 000 krooni (95% osakapitalist) ja ASi UIKALA PRÜGILA osa nimiväärtus - 15 000 krooni (5% osakapitalist).Narva Linnavolikogu 26.01.2007 määrusega nr 1 kinnitatud Narva linna 2007.aasta eelarvest eraldati ja ülekanti Narva Jäätmekäitluskeskuse osakapitali moodustamiseks 285 000 krooni, mis on  kajastatud Linnavara- ja Majandusameti bilansis teises kvartalis. Seoses statsionaarsete jäätmepresside ostmise vajadusega otsustati OÜ Narva Jäätmekäitluskeskus koosolekul suurendada osakapitali Narva linna poolt rahalise sissemaksega 762 800 krooni võrra. 
Narva Linnavolikogu 28.06.2007 määrusega nr 20 muudeti Narva linna 2007.a eelarvet ja ülalnimetatud määruse lisa 3 punkti1.31 kohaselt eraldati Osaühingule Narva Jäätmekäitluskeskus osakapitali suurendamiseks 762 800 krooni. Narva Linnavalitsuse 08.08.2007 korraldusega nr 1097-k tehti otsus tasuda Osaühingule Narva Jäätmekäitluskeskus 762 800 krooni osakapitali suurendamiseks ning Linnavara- ja Majandusamet kandis üle 762 800 krooni Osaühingule Narva Jäätmekäitluskeskus 17.08.2007 maksekorraldusega n 2255.

Pärast osakapitali suurendamist OÜ Narva Jäätmekäitluskeskus osakapitali uueks suuruseks on 1 062 800 krooni ning seega on osade nimiväärtused pärast osakapitali uue suuruse äriregistrisse kandmist järgmised: Narva linna osa nimiväärtus 1 047 800 krooni (98,6% osakapitalist), ASi UIKALA PRÜGILA osa nimiväärtus – 15 000 krooni (1,4% osakapitalist). 

Kuna aktsiad ning osad on Linna Arenduse ja Ökonoomika Ameti bilansil kohustub Linnavara- ja Majandusamet Riigi raamatupidamise üldeeskirja (Rahandusministri määrused nr 105, nr 128) ning Narva Linnavalitsuse 25.04.2005 määruse nr 373 “Investeeringute kajastamise korra” punkti 9 kohaselt üle andma nõuded summas 1 047 800 krooni Linna Arenduse ja Ökonoomika Ameti bilansile.
2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Valla- ja linnaeelarve seaduse § 16 lõike 1 kohaselt võib eelarves määratud assigneeringuid kasutada üksnes ettenähtud otstarbeks, kusjuures nende suurust võib muuta vaid eelarve muutmisega.

Narva Linnavalitsuse 25.04.2005 määruse nr 373 “Investeeringute kajastamise korra” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on.

3. Otsus
3.1. Narva Linnavalitsuse Linnavara- ja Majandusametil üle anda hiljemalt 07.09.2007 Linna Arenduse ja Ökonoomika Ameti bilanssi nõuded summas 1 047 800 (üks miljon nelikümmend seitse tuhat kaheksasada) krooni 00 senti.

3.2. Linna Arenduse ja Ökonoomika Ametil võtta oma bilanssi hiljemalt 07.09.2007 nõuded summas 1 047 800 (üks miljon  nelikümmend seitse tuhat kaheksasada) krooni 00 senti.

3.3.Linnavara- ja Majandusametil teha korraldus asjaosalistele teatavaks.
4. Korralduse vaidlustamine 

Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast. 

5. Rakendussätted
Käesolev korraldus jõustub seadusega sätestatud korras.

